b'\n_START_ARTICLE_\n\xc5\xa0panska knji\xc5\xbeevnost\n_START_SECTION_\nZa\xc4\x8detki \xc5\xa1panske knji\xc5\xbeevnosti v 12. stoletju\n_START_PARAGRAPH_\nZa za\xc4\x8detek \xc5\xa1panske knji\xc5\xbeevnosti velja rokopis juna\xc5\xa1ke pesnitve Pesem o Cidu. Srednjeve\xc5\xa1ka knji\xc5\xbeevnost se je razvila v treh dru\xc5\xbebenih krogih: v samostanih, na dvorih in med potujo\xc4\x8dimi igralci in pevci. V tem obdobju se v \xc5\xa1paniji oblikujejo tri literarne \xc5\xa1ole- mesteres: Mester de cleresia- v samostanih, Mester de cortesia- na dvorih in Mester de juglaria- potujo\xc4\x8di pevci in igralci, ki so za\xc4\x8deli z juna\xc5\xa1kimi pesnitvami, pesmi so posnemale francoske- Chansons de geste.\n_START_SECTION_\nRazvoj \xc5\xa1panske knji\xc5\xbeevnosti v 13. in 14. stoletju\n_START_PARAGRAPH_\nV 13. stoletju se je v \xc5\xa0paniji mo\xc4\x8dno razvilo pisanje Master de cleracia, to je bila pesni\xc5\xa1ka zvrst, ki je opevala kr\xc5\xa1\xc4\x8danske legende, \xc5\xbeivljenje svetnikov in pisala klasi\xc4\x8dne zgodbe. Vrednost tega pisanja je bila predvsem v didakti\xc4\x8dnem prikazovanju vsebine. Glavni predstavnik te smeri pisanja je bil kastilski duhovnik in pesnik Gonzalo de Berceo (1197 - 1264), najbolj znan je postal po svojem delu- \xc4\x8cude\xc5\xbei na\xc5\xa1e gospe. Prvi roman se je razvil sredi 13. stoletja pod vplivom kralja Alfonsa X Modrega- (1221 - 1284). Pod njegovim vodstvom je nastala prva nacionalna zgodovina, prva splo\xc5\xa1na kronika, ki opisuje zgodovino \xc5\xa0panije od stvarjenje sveta do konca kraljevine Alfonsovega o\xc4\x8deta Fernanda. Temu delu je sledil razvoj \xc5\xa1panske proze, kjer je pomembno vlogo odigral tudi Alfonsov ne\xc4\x8dak Don Juan Manuel- (1282 - 1348) z deli: Grof Locanor, Knjiga stanov, Knjga viteza in oprode. Pomemben je tudi pisec-Juan Ruiz-ali Archipreste de Hite- (1283 - 1350) z delom Knjiga dobre ljubezni in Jorge Manrique- (1440 - 1479) z delom Pesmi po o\xc4\x8detovi smrti ter Fernando de Rojas- (1479 - 1541) z romanom Posrednica.'